Dan općine Travnik i prvi dan proljeća obilježen uz nekoliko sadržaja

Zaposlenici  JU Zavičajni muzej Travnik uz dozvoljen broj sugrađana i uvažavajući sve epidemiološke mjere, danas su obilježili Dan općine Travnik i prvi dan proljeća, tradicionalnom kajganijadom na tvrđavi Stari grad. Ovom prilikom također, prezentiran je dokumentarni film “Travnička kajgana”.

Kao prethodnih, i ove godine članovi kluba Oldtimer “Classic” Travnik, u okviru obilježavanja manifestacije Dan općine Travnik u Bosanskoj ulici, danas su prezentirali svoje ‘limene ljubimce’, a prolaznici su iskoristili priliku za fotografisanje nesvakidašnjih četverotočkaša.

Moje travničko vjenčanje

Iako smo navikli proteklih godina u ovom periodu priređivati raskošnu ceremoniju zajedničkih vjenčanja uz brojne posjetitelj, poklone i usluge, danas smo u dosta skromnijim okolnostima za pet mladih parova ipak  priredili “travničko vjenčanje”.

Nažalost, zbog pandemije koronavirusa, nismo bili u mogućnosti organizirati sve prateće sadržaje ovog jedinstvenog zajedničkog vjenčanja, ali su svi parovi koji su danas uplovili u bračne vode, bili oslobođeni plaćanja svih administrativnih troškova vjenčanja.

Svim mladencima želimo da ih prate ljubav i sreća kroz cijeli život!